AA që  ËË së 
OP. 40. Z2OY-5 


REPUBLIKA E KOSOVËS / REPUBLIKA KOSOVA 


Gjykata Supreme e Republikës së Kosovës, në Seancën e Përgjithshme të të gjithë gjyqtarëve, në 
bazë të nenit 26 paragrafi 1 pika 1.4 të Ligjit për Gjykatat (Ligji nr. 067L-54), me datë 09 tetor, me 
shumicë votash, nxjerr këtë: 


MENDIM JURIDIK 
PËR 


SHPËRBLIMIN E SHUJTËS DITORE, PAGËS SË 13-TË, SHTESAT NË PAGË PËR 
KUALIFIKIMIN SHKOLLOR DHE PAGËN JUBILARE NË POLICINË E KOSOVËS 


L Në kontestet nga marrëdhëniet e punës - lidhur me kërkesat për shpërblimin e shujtës 
ditore për personelin e policisë, të cilat kërkesa janë paraqitur pas datës 14.11.2018, 
nuk aplikohet neni 29 paragrafi 1 i Udhëzimit Administrativ nr.0272018 mbi 
Marrëdhëniet e Punës në Policinë e Kosovës, i cili ka hyrë në fuqi më datë 14.11.2018, 
dhe neni 30 paragrafi 1 i Udhëzimit Administrativ nr.0172021 mbi Marrëdhëniet e 
Punës në Policinë e Kosovës, i cili ka hyrë në fuqi më datë 29.09.2021. 


I, Në kontestet nga marrëdhëniet e punës - lidhur me kërkesat për shpërblimin e pagës së 
13-të, për personelin e policisë, të cilat kërkesa janë paraqitur pas datës 14.11.2018, në 
bazë të nenit 29 paragrafi 2 të Udhëzimit Administrativ nr.0272018 mbi Marrëdhëniet 
e Punës në Policinë e Kosovës, i cili ka hyrë në fuqi më datë 14.11.2018, dhe në bazë 
të nenit 30 paragrafi 2 të Udhëzimit Administrativ nr.0172021 mbi Marrëdhëniet e 
Punës në Policinë e Kosovës, i cili ka hyrë në fuqi më datë 29.09.2021, personeli i 
policisë ka të drejtë në shpërblimin e një page mujore ekuivalente me pagën e rregullt 
mujore në fund të vitit, për vitin 2018, 2019, 2020 dhe 2021. 


II. Në kontestet nga marrëdhëniet e punës - lidhur me kërkesat për shpërblimin e shtesave 
në pagë për kualifikimin shkollorë për personelin e policisë, që janë paraqitur pas datës 
14.11.2018, në bazë nenit 29 paragrafi 3 të Udhëzimit Administrativ nr.0272018 mbi 


Marrëdhëniet e Punës në Policinë e Kosovës, i cili kahyrë në fuqi më datë 14.11.2018, 
dhe në bazë të nenit 30 paragrafi 3 të Udhëzimit Administrativ nr.01/2021 mbi 
Marrëdhëniet e Punës në Policinë e Kosovës, i cili ka hyrë në fuqi më datë 29.09.2021, 
personeli i policisë ka të drejtë në shpërblimin e shtesave në pagë për kualifikimin 
shkollorë, për vitin 2018, 2019, 2020, 2021 dhe 2022. 


IV. Në kontestet nga marrëdhëniet e punës - lidhur me kërkesat për shpërblimin e pagës 
jubilare për personelin e policisë, që janë paraqitur pas datës 14.11. 2018, në bazë nenit 
29 paragrafi 5 të Udhëzimit Administrativ nr.0272018 mbi Marrëdhëniet e Punës në 
Policinë e Kosovës, i cili ka hyrë në fuqi më datë 14.11.2018, dhe në bazë të nenit 30 
paragrafi 5 të Udhëzimit Administrativ nr.0172021 mbi. Marrëdhëniet e Punës në 
Policinë e Kosovës, i cili ka hyrë në fuqi më datë 29.09.2021, personeli i policisë ka të 
drejtë në shpërblimin e pagës jubilare, për vitin 2018, 2019, 2020, 2021 dhe 2022. 


Arsyetimi i Mendimit Juridik 


Gjykata Supreme e Kosovës nga praktika e saj, por edhe nga kërkesat e vazhdueshme që ka pranuar 
nga gjykatat dhe gjyqtarët e vlerëson me interes dhënien e këtij mendimi juridik për standardizimin 
e praktikës gjyqësore, adresimin e çështjes së shpërblimit të shujtës ditore, pagës së 13-të, shtesave 
në pagë për kualifikimin shkollor dhe pagës jubilare, periudhën kohore që duhet të aplikohen 
udhëzimet administrative, si dhe kushtet për të fituar të drejtat e cituara, në kontestet nga 
marrëdhëniet e punës për personelin e policisë. 


Juridiksioni i Gjykatës Supreme të Kosovës, që të nxjerrë mendim juridik në rastet kur vërehet 
praktika jo unikë e zbatimit të ligjit riga gjykatat e rregullta, apo sfidat në zbatimin dhe 
interpretimin e dispozitave ligjore, përcaktohet me Ligjin për Gjykatat. Me nenin 27 të kë ij ligji: 
përcaktohet se seanca e përgjithshme e të gjithë gjyqtarëve të Gjykatës Supreme të Kosovës, ka të 
drejtë në nxjerrjen e qëndrimeve parimore, mendimeve juridike dhe udhëzuesve. që promovojnë 
Zbatimin unik të ligjeve, ndërsa nevoja e adresimit të këtyre çështjeve përmes mendimit juridik ka 
rrjedhë si propozim dhe konkludim i Gjykatës Supreme, pas shqyrtimit, analizës dhe vlerësimit të 
një numri të konsiderueshëm të vendimeve gjyqësore të gjykatave të instancave me të ulëta, si dhe 
nga kërkësat e vazhdueshme që ka pranuar nga gjykatat dhe gjyqtarët, e vlerëson me interes për 
standardizimin e praktikës gjyqësore duke adresuar çështjet e sipër theksuara. 


Gjykata Supreme e Kosovës, vlerëson senxjerrja e-këtij mendimi juridik do t'i kontribuojë në 
radhë të parë unifikimit të praktikës gjyqësore, vendosjes së. standardit të ligjshmërisë në 
vendimmarrjen gjyqësore për çështjet e cituara me lartë, efikasitetit, performancës së gjyqtarëve 
dhe besimit të publikut në gjykata. Kjo për shkak se përmes standardizimit të praktikës gjyqësore 
ndikohet në ligjshmërinë e vendimmarrjes, efikasitetin dhe besueshmëri è publikut në gjykata. 


Arsyetimi për pikën I (një) të mendimit juridik — Është standard i së drejtës civile që ligji 
material do të vlejë në kohë të caktuar dhe territor të caktuar. Në këtë kontekst, përcaktohet edhe 
zbatimi i dispozitave të Ligjit për Policinë, nr. 04:L-076, Udhëzimi Administrativ nr.02:2018 mbi 
Marrëdhëniet e Punës në Policinë e Kosovës, i cili ka hyrë në fuqi më datë 14.11.2018, dhe. 
Udhëzimi Administrativ nr.0172021 mbi Marrëdhëniet e Punës në Policinë e Kosovës, i cili ka 
hyrë në fuqi më datë 29.09.2021, dukë marrë si bazë kohën e lindjes së marrëdhënieve juridike ~ 
civile dhe Kohën e lindjes së kontesteve. 


Në praktikë është paraqitur si dilemë, se a duhet të aplikohet neni 29 paragrafi 1 i Udhëzimit 
Administrativ nr.02/2018 mbi Marrëdhëniet e Punës në Policinë e Kosovës, i cili ka hyrë në fuqi 
më datë 14.11.2018, dhe neni 30 paragrafi 1 i Udhëzimit Administrativ nr.0172021 mbi 
Marrëdhëniet e Punës në Policinë e Kosovës, i cili ka hyrë në fuqi më datë 29.09.2021. 


Me nenin 44 të Ligjit për Policinë, përcaktohet se: “ 1. Policia e Republikës së Kosovës punëson 
tri kategori të personelit policor: L.I, zyrtarë policorë që bëjnë betimin dhe kanë autoritet t'i 
ushtrojnë dhe t'i kryejnë autorizimet dhe detyrat policore: 1:2. staf civil që punësohet për të kryer 
shërbime mbështëtëse dhe administrative, por që nuk ka autoritet të ushtrojë autorizime policore: 
L3. kadet policor. 2. Marrëdhënia e punës për personelin policor rregullohet me akt nënligjor”: 
Ndërsa me nenin. 55, paragrafi 1 pika 1.7 të këtij ligji, përcaktohet se: 1. Drejtori i Përgjithshëm 
nxjerr aktet nënligjore: 1.7. marrëdhënien e punës, siç përshkruhet në paragrafin 2. të nenit 44 të 
këtij ligji”. 

Me nenin 29 paragrafi 1 i Udhëzimit Administrativ nr.0272018, dhe neni 30 paragrafi 1 të 
Udhëzimit Administrativ nr.0172021, përcaktohet se: “ Paga bazë, shtesat për rrezikshmëtinë në 
punë, puna jashtë orarit, gjatë festave, shujtë ditore, veshmbathje (për zyrtarët policorë) dhe 
sigurimi shëndetësorë, për personelin e policisë duhet të jetë në përputhje me vendin e punës, 
gradën, kualifikimin dhe përvojën e punës, duke u mbështetur në Ligjin për Policinë, sistemin € 
pagave dhe shtesave në Polici”. 


Gjykata Supreme e Kosovës, pas shqyrtimit dhe vlerësimit të çështjeve nga praktikae saj, por edhe 
Sipas parimit për zbatimin e ligjit material-gjegjësisht udhëzimeve administrative, përmes këtij 
mendimi juridik - në pikën I, vlerëson se në kontestet nga marrëdhëniet e punës - lidhur me 
kërkesat, për shpërblimin e shujtës ditore për personelin e policisë, që janë paraqitur pas datës 
14.11. 2018, nuk aplikohet neni 29 paragrafi 1 i Udhëzimit Administrativ nr.0242018, dhe neni 30 
paragrafi 1 i Udhëzimit Administrativ nr.0172021, për arsye se: 


Nga përmbajtja e nenit 29 paragrafi 1 i Udhëzimit Administrativ nr.0272018, dhe nenit 30 paragrafi 
1 i Udhëzimit Administrativ ar.0172021, rezulton se përfshirja e shpërblimit të shujtës ditore është 
e karakterit deklarativ. Këto dispozita nuk përcaktojnë detyrime konkrete për punëdhënësin, por 
vetëm theksojnë se duhet të jenë në përputhje me vëndin e punës, gradën, kualifikimin dhe 
përvojën e punës, duke u. mbështetur në Ligjin për Policinë, sistemin e pagave dhe shtesave në 
Polici. Nisur nga kjo, rezulton se në këto udhëzime administrative, çështjen € shpërblimit të shujtës 
ditore nuk e. kanë përfshirë në pjesën detyruese si në paragrafin 2, 3, 4 dhe 5 të nenit 29 të 
Udhëzimit Administrativ nr.0272018, dhe paragrafit 3, 4 dhe 5 të nenit 30 të Udhëzimit 

Administrativ nr.01/2021, ku janë përcaktuar edhe detyrimet për shpërblim, por jo detyrimi i 
shpërblimit për shujtë ditore. Gjithashtu nuk janë përcaktuar as kushtet, mënyra, lartësia dhe 
realizimi i shpërblimit të shujtës ditorë. 


Arsyetimi për pikën TI (dy) të mendimit juridik - Arsyetimi për pikën TI, të këtij mendimi juridik 
i referohet kontesteve nga marrëdhëniet e punës në lidhje me kërkesat për shpërblimin e pagës së 
13-të për personelin e policisë, që janë paraqitur pas datës 14.11.2018, në bazë nenit 29 paragrafi 
2 të Udhëzimit Administrativ nr.0272018, dhe në bazë të nenit 30 paragrafi 2 të Udhëzimit 
Administrativ nr.0172021. 


Në praktikë është paraqitur si dilemë, se për kërkesat e shpërblimit të pagës së 13-të, a duhet të 
aplikohet neni 29 paragrafi 2 i Udhëzimit Administrativ nr.0272018, dhe neni 30 paragrafi 2 i 
Udhëzimit Administrativ nr.0172021. 


Qëndrimi i Gjykatës Supreme të Kosovës, është se: në kontestet nga marrëdhëniet e punës në lidhje 
me kërkesat për shpërblimin e pagës së 13-të, për personelin e policisë që janë paraqitur pas datës 
14.11.2018, në bazë nenit 29 paragrafi 2 të Udhëzimit Administrativ nr.0272018, dhe në bazë të 
nenit 30 paragrafi 2 të Udhëzimit Administrativ nr.0172021, personeli i policisë kanë të drejtë në 
shpërblimin e një page mujore ekuivalente me pagën e rregullt mujore në fund të vitit, për viti 
2018, 2019, 2020 dhe 2021, nëse plotësohen këto kushte dhe atë: që personelit të policisë që kanë 
marrë vlerësim të kënaqshëm dhe të cilët nuk kanë qenë subjekt i shqiptimit të ndonjë mase 
disiplinore brenda vitit përkatës. 


Gjykata Supreme e Kosovës, ka marrë për bazë faktin se me Udhëzimin Administrativ nr.0172021, 
i cili ka hyrë në fuqi më datë 29.09.2021, është shfuqizuar Udhëzimi Administrativ nr.0272018,.i 
cili ka hyrë në fuqi më datë 14.11.2018, mirëpo sipas kësaj gjykate, personeli i policisë kanë të 
drejtë që edhe për vitin 2021, të përfitojnë shpërblimin e një page mujore ekuivalente me pagën e 
rregullt mujore në fund të vitit, nëse plotësohen kushtet e theksuara si më lartë, për arsye.se neni 
29 paragraf 2 i Udhëzimit Administrativ nr.0272018, ka qenë në fuqi deri më datën 29.09.2021, 
dhe ka qenë i karakterit detyrues, sipas të cilit punëdhënësi ka qenë i obliguar që edhe për vitin 
2021, të planifikojë mjetet buxhetore, ndërsa është i papranueshëm çdo arsyetim eventual për 
mungesë të mjetëve buxhetore. 


Udhëzimi Administrativ nr.0172021, përkatësisht neni 30 paragrafi 2, ka përcaktuar se: “Personeli 
i Policisë, të cilët kanë marr vlerësim të kënaqshëm dhe të cilët nuk kanë qenë subjekt i shqiptimit 
të ndonjë mase disiplinore brenda vitit përkatës, do të përfitojnë si shpërblim një pagë mujore 
ekuivalente me pagën ë rregullt mujore në fund të vitit, nëse ka mjete buxhetore”, Çka do të thotë 
se mënyrën si është formuluar dispozita, personelit të policisë i njihet e drejta në pagën e-sipër 
theksuar nëse plotësohen kushtet e theksuara, mirëpo realizimi i shpërblimit është i kushtëzuar me 
mundësitë financiare të punëdhënësit, përkatësisht nëse ka mjete buxhetore. Gjykata Supreme e 
Kosovës, vlerëson se dispozita e sipër theksuar duhet interpretuar në atë mënyrë që e drejta për 
realizmin e pagës së 13-të, nuk lind me plotësimin e kushteve si vlerësimi i kënaqshëm dhe mos 
të qenët subjekt i shqiptimit të ndonjë mase disiplinore, brenda vitit përkatës, por që e drejta në 


shpërblimin e tillë, lind kur punëdhënësi nuk e përmbush atë, ndërsa në asnjë mënyrë nuk arrin të 
provojë se nuk ka pasur mundësi buxhetore. Sipas kësaj gjykate, nëse punëtori paraqet kërkesë për 
kompensimin e shpërblimit-pagës së 13-të, duke pretënduar se ka plotësuar kushtet e përcaktuara 
me udhëzimin administrativ të sipër-theksuar, mbetet në barrën e punëdhënësit që në secilën fazë 
të procedurës, kur gjykata i jep mundësi për t'u deklaruar me prova konkrete, të provojë çështjen 
e mundësisë buxhetore për shpërblimin e tillë. 


Arsyetimi për pikën TIT (tre) të mendimit juridik — Arsyetimi për pikën III, të këtij mendimi 
juridik, i referohet kontesteve nga marrëdhëniet e punës - kërkesat për shpërblimin e shtesave në 
pagë për kualifikimin shkollorë, për personelin e policisë, që janë paraqitur pas datës 14.11.2018, 
në bazë nenit 29 paragrafi 2 të Udhëzimit Administrativ nr.0272018, dhe në. bazë të nenit 30 
paragrafi 2 të Udhëzimit. Administrativ nr.0172021. 


Në praktikë është paraqitur si dilemë, se për kërkesat e shpërblimit, për shpërblimin e shtesave në 
pagë për kualifikimin shkollorë, a duhet të aplikohet neni 29 paragrafi 3 i Udhëzimit Administrativ 
nr.0272018, dhe neni 30 paragrafi 3 i Udhëzimit Administrativ nr.0172021. 


Qëndrimi i Gjykatës Supreme të Kosovës, është se: në kontestet nga marrëdhëniet e punës për 
shpërblimin e shtesave në pagë për kualifikimin shkollorë, për personelin e policisë, që kanë lindur 
pas datës 14.11.2018, në bazë nenit 29 paragrafi 3 të Udhëzimit Administrativ nr.02/2018, dhe në 
bazë të nenit. 30 paragrafi 3 të Udhëzimit Administrativ nr.0172021, personeli i policisë kanë të 
drejtë në shpërblimin e shtesave në pagë për kualifikimin shkollorë, për vitin 2018, 2019, 2020, 
2021 dhe 2022, nëse plotësohen kushtet nga neni 29 paragrafi 3 të Udhëzimit Administrativ 
nt.02.2018, dhe nenit 30 paragrafi 3 të Udhëzimit Administrativ 0172021. 


Me nenin 29 paragrafi 3 i Udhëzimit Administrativ nr.0242018, dhe me nenin 30 paragrafi 3 të 
Udhëzimit Administrativ nr. 0172021, përcaktohet se: “ Shtesat në pagë për kualifikimin shkollor 
janë sinë vijim: 3.1. diplomë universitare (baçhelor, fakulteti) 0.596, 3:2. master, magjistër i 
shkencave, 1%, dhe 3.3. doktoratë, PhD 2% ”. Nga përmbajtja e kësaj dispozite rezulton qartë se 
nëse plotësohen kushtet e sipër theksuara, personeli i policisë ka të drejtë në shpërblimin e shtesave 
në pagë për kualifikimin shkollorë. 


Arsyetimi për pikën IV (katër) të mendimit juridik - Arsyetimi për pikën IV, të këtij mendimi 
juridik, i referohet kontesteve nga marrëdhëniet e punës - kërkesave për shpërblimin e. pagës 
jubilare, për personelin e policisë, që janë paraqitur pas datës 14.11.2018, në bazë nenit: 29. 
paragrafi 5 të Udhëzimit Administrativ nr.0272018, dhe në bazë të nenit 30 paragrafi $ të 
Udhëzimit Administrativ nr.0172021. 

Në praktikë është paraqitur si dilemë, se për kërkesat e shpërblimit: për shpërblimin e pagës 
jubilare, a duhet të aplikohet neni 29 paragrafi 5 i Udhëzimit Administrativ nr.0212018, dhe neni 
30 paragrafi 5 i Udhëzimit Administrativ nr.0172021. 


Qëndrimi i Gjykatës Supreme të Kosovës, është se: në kontestet nga marrëdhëniet e punës. për 
shpërblimin e pagës jubilare, për personelin € policisë, që kanë lindur pas datës 14.11.2018, në 


bazë nenit 29 paragrafi 5 të Udhëzimit Administrativ nr.02/2018, dhe në bazë të nenit 30 paragrafi 
5 të Udhëzimit Administrativ nr.01/2021, personeli i policisë kanë të drejtë në shpërblimin e pagës 
jubilare, për vitin 2018, 2019, 2020, 2021 dhe 2022, nëse plotësohen kushtet nga neni 29 paragrafi 
5 të Udhëzimit Administrativ nr.02.2018, dhe nenit 30 paragrafi 5 të Udhëzimit Administrativ 
01722021, 


Me nenin 29 paragrafi 5 i Udhëzimit Administrativ nr.02:2018 dhe me'nenin 30 paragrafi 5 të 
Udhëzimit Administrativ nr. 0172021, përcaktohet se: “ Personeli policor që është në marrëdhënie 
të vazhdueshme të pune në Policinë e Kosovës, iu takon shpërblimi në vlerë prej 2596 të pagës 
mesatare në Policinë e Kosovës për çdo 10 vite punë, pagë jubilare ”. Nga përmbajtja e kësaj 
dispozite rezulton qartë se nëse plotësohen kushtet e sipër theksuara, personeli i policisë ka të 
drejtë në shpërblimin e pagës jubilare. 


(Mendim Juridik i miratuar në Seancën e Përgjithshme të Gjykatës Supreme, të datës 09 tetor 
2023) 


